Fotografie tlačím na veľkoformátových fotografických tlačiarňach Canon imagePROGRAF vybavených 12 farebným systémom pigmentového atramentu LUCIA Ink. Tento systém tlače zabezpečuje široký rozsah farieb, vynikajúcu sýtosť farieb a reprodukciu čiernej, plynulé farebné prechody. Jedná sa čisto o interiérovú tlač s výbornou stálosťou a životnosťou farieb, výrobcom udávanú na desiatky až stovky rokov v závislosti od typu materiálu (platí pre potlačenú časť). Používam len originálne atramenty Canon, žiadne lacné náhrady. Z výtlačkov sa neodparujú nebezpečné chemikálie ako z niektorých typov lacnej, zväčša reklamnej tlače, ktorá nieje primárne určená pre interiér.